**Vakok és Gyengénlátók Közép-Magyarországi Regionális Egyesülete
rendkívüli hírlevél**

## Tartalom

[1. Narrált előadás ne hagyja ki](http://freemail.hu/mail/index.fm#1.hir)
[2. A börtön ablakába soha nem süt be a nap?](http://freemail.hu/mail/index.fm#2.hir)
[3. Az Ügyfélszolgálat a klubnapon](http://freemail.hu/mail/index.fm#3.hir)

## 1. Narrált előadás ne hagyja ki

A Pesti Magyar Színház örömmel tájékoztatja, hogy 2015. november 11-én 19:00-kor Arnold Wesker: A konyha című előadását közönségünk látássérült tagjai számára audionarrációval akadálymentesítjük.

A konyha előnarrációja:

<https://www.youtube.com/watch?v=4_bpfBPj_v0&list=PLf6z5kBuIe32CrTwRpoFMVOk6VL8btgHd&index=7>

Egy kis ízelítő A konyhából
Harminc ember összezárva egy étterem konyhájában. Szakácsok, cukrászok, pincérnők, séf, tulajdonos és takarító – harminc különböző sors, különböző származás, de egy cél mindenekfölött: hogy a vendég maradéktalanul elégedett legyen. Wesker konyhája úgy működik, mint egy laboratórium: kicsiben modellezi a társadalom működését, ahol mindig meglesznek a főnökök, mások pedig örök életükre beosztottak maradnak.
Ám egy ilyen, hibátlannak és óramű pontosságúnak tűnő rendszerben elkerülhetetlenek az összetűzések. Hőseink hús-vér emberek, akik szeretnek és gyűlölnek, simogatnak és marnak, meghunyászkodnak és lázadnak, azaz olyanok, mint akármelyikünk: csupán próbálnak boldogok lenni.

Rendező: Lengyel Ferenc
Szereplők: Ágoston Péter, Balsai Móni, Bede Fazekas Anna, Benkő Nóra, Eperjes Károly, Farkas Nóra, Figeczki Vanda, Fillár István, Gáspár Kata, Gémes Antos, Horváth Illés, Hunyadkürti István, Jegercsik Csaba, Kálid Artúr, Kadlót Zsófia, Kiss Anna Laura, Pavletits Béla, Rancsó Dezső, Szűcs Sándor, Tahi József, Takács Géza, Tordy Géza, Tóth Éva, Tóth Sándor, Tóth Zsuzsanna, Schmidt Sára, Simon Andrea, Szatmári Attila, Szőke Richárd, Yu Debin

A technikai berendezésről

A 2015/2016-os évadtól a Pesti Magyar Színház a Sennheiser Audio Partner Kft. segítségével teszi akadálymentessé a színházi programjait a látássérült közönség számára.
Az audio specialista Sennheiser MobileConnect rendszere a legelső olyan megoldás, amely élő hangot közvetít a mobileszközökhöz. Ez az univerzális rendszer wi-fi kapcsolaton keresztül streaming formátumban és tökéletes szájszinkronnal továbbítja az audio tartalmakat a felhasználó okostelefonjához, amely egy alkalmazás segítségével rögtön mobil vevőegységgé alakul át.
Az iOS applikáció ingyenesen tölthető le innen:
<https://itunes.apple.com/us/app/sennheiser-mobileconnect/id848127271?mt=8>
Az android applikáció ingyenesen tölthető le innen:
<https://play.google.com/store/apps/details?id=de.sennheiser.sst.mobileconnect>
Amennyiben Ön nem rendelkezik olyan mobileszközzel, amelyre az applikáció letölthető lenne, úgy a mobileszközök ingyenes kölcsönzését a Pesti Magyar Színház biztosítja.
Az eszközök korlátozott számban használhatók, ezért kérjük, részvételi szándékát jelezze!
Helyszín: Pesti Magyar Színház, 1077 Budapest, Hevesi Sándor tér 4.
Megközelíthetőség: A 73-as, 74-es és a 76-os trolibuszokkal, melyek az Izabella és a Wesselényi utcában állnak meg, továbbá pár perces sétával elérhető a Király utcában közlekedő 70-es és 78-as trolibuszok útvonaláról vagy a Blaha Lujza téri metróállomástól, és az Erzsébet körútról, a 4-es 6-os villamosok Wesselényi utcai megállójától.
Jegyár: 2600-3000 Forint, melyből a látássérülteknek -50%-ot, kísérőiknek pedig -25% kedvezményt biztosítunk.

Jegyigénylés és részletes információk:
Tóth Cecília, társadalmi felelősségvállalási referens
e-mail: akadalymentesites kukac mszinhaz pont hu
akadalymentesites@mszinhaz.hu
telefonszám: 06-70-903-8955
A Pesti Magyar Színház Közönségszervezésén:
hétfőtől péntekig 10:00-18:00 óráig
1075 Budapest, Károly körút 21.
telefonszám: 06-70-618-8449

Az audionarrációról mindenkinek első kézből

November 17-én kedden, 15:00 és 17:00 óra között mindenkit várnak szeretettel a XIII-XIV. kerület lámpásai: Jánosi Veronika és Susovich Erika.
Nem akármilyen témával készülnek! Tóth Cecília, a Pesti Magyar Színház hivatásos audionarrátora látogat el hozzájuk, hogy meséljen a kulturális, legfőképpen a színházi akadálymentesítésről. Az egyenlő hozzáférés mindannyiunk ügye, de legfőképp az érintetteké! A narrált kulturális események olyan élményeket, tapasztalatokat tesznek elérhetővé a látássérült emberek számára, amelyekről a közelmúltig jobbára lemondani kényszerültek. Ha szereted a színházat, a festményeket, a fotókat és úgy érzed, neked is jogod van a vizuális kultúra élvezetéhez, ott a helyed klubon! Jelezvén a kezdeményezés fontosságát, Fodor Ágnes elnök asszony és Ruzsa Viktor, a Civil Rádió riportere is ellátogat erre az eseményre!

Jelentkezéseiteket 2015.11.16-án 16:00 óráig várják a lampas.bp13@gmail.com, vagy a lampas.zuglo@gmail.com e-mailcímek valamelyikén, illetve a +3670-984-50-71-es telefonszámon Jánosi Veronikánál.

## 2. A börtön ablakába soha nem süt be a nap?

Mi lenne, ha egyszer bejuthatnál oda, ahova egyébként sohasem, mert szigorúan őrzik és civileknek tilos átlépni a kapuit? Mi lenne, ha egyszer bepillantást nyerhetnél az illegalitás és a titkok birodalmába? Ha van kedved ehhez az izgalmas kalandhoz, tarts velünk a Váci Fegyház és Börtön falai közé, ahol egy különleges tárlatvezetés keretében lebbentjük fel a misztikum fátylát a lakatra zárt világról és kiderítjük, vajon a börtön ablakába besüt-e mégis a nap.

A program időpontja: 2015.11.23. hétfő, 08:00-14:00 között.
Jelentkezéseiteket várják a XIII-XIV. kerület lámpásai: Jánosi Veronika és Susovich Erika, a lampas.bp13@gmail.com, vagy a lampas.zuglo@gmail.com e-mailcímek valamelyikén, illetve a +3670-984-50-71-es telefonszámon, 2015.11.13-án pénteken 16:00-ig.
A jelentkezés limitált és már csak néhány hely maradt, ne habozzatok!

## 3. Az Ügyfélszolgálat a klubnapon

Örömmel értesítjük Önöket, hogy decemberi klubnapi rendezvényünkön találkozhatnak az Ügyfélszolgálat munkatársával. Rövid beszámolót tart tevékenységükről, bemutatja munkatársait, és lehetőség lesz arra, hogy a jövő évi tagdíjat befizessék, tagkönyvet cseréljenek.
Nagyon szívesen várjuk az új belépőket is!

Összeállították és szerkesztették: az ügyfélszolgálat munkatársai

----------------------------------------

A VGYKE ügyfélszolgálatának elérhetőségei:
Cím: 1146 Budapest, Hermina út 57. földszint
Telefon: 06-1/384-5541
Fax: 06-1/422-0439
E-mail: ugyfel@vgyke.com
Félfogadás:
Hétfő: 08:00-16:00,
Kedd: 08:00-16:00
Szerda: 08:00-18:00,
Csütörtök: 08:00-17:00.
Péntek 08:00-13.00

A VGYKE weboldalának címe: <http://www.vgyke.com/>
A VGYKE megtalálható a Facebookon is az alábbi linkre kattintva: <http://www.facebook.com/vgyke>
A listára az alábbi címre küldhet levelet: listaadmin@vgyke.com
A levelezési listáról információt itt talál: <http://vgyke.com/mailman/listinfo/hirlevel_vgyke.com> Ha le szeretne iratkozni, küldjön emailt az alábbi címre: hirlevel-request@vgyke.com
Részletes ismertetőt kaphat a beállításokról, ha egy 'help' tartalmú levelet (a tárgyban vagy a törzsben feltüntetve, aposztrófok nélkül) küld a fenti címre.